CELEX: 32020D1598
Language: lv
Date: 2020-10-20 00:00:00
Title: Eiropas Parlamenta un Padomes Lēmums (ES) 2020/1598 (2020. gada 20. oktobris) par Eiropas Globalizācijas pielāgošanas fonda izmantošanu saskaņā ar Spānijas pieteikumu – EGF/2020/001 ES/Galisijas kuģubūves palīgnozares

3.11.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 365/1
               
            
         EIROPAS PARLAMENTA UN PADOMES LĒMUMS (ES) 2020/1598
         (2020. gada 20. oktobris)
         par Eiropas Globalizācijas pielāgošanas fonda izmantošanu saskaņā ar Spānijas pieteikumu – EGF/2020/001 ES/Galisijas kuģubūves palīgnozares
         EIROPAS PARLAMENTS UN EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1309/2013 (2013. gada 17. decembris) par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006 (1), un jo īpaši tās 15. panta 4. punktu,
         ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību (2) un jo īpaši tā 13. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Eiropas Globalizācijas pielāgošanās fonda (EGF) mērķis ir sniegt atbalstu darba ņēmējiem, kas atlaisti no darba, un pašnodarbinātām personām, kuri izbeiguši darbību tādēļ, ka globalizācijas dēļ ir notikušas lielas strukturālas pārmaiņas pasaules tirdzniecības modeļos, turpinās globālā finanšu un ekonomikas krīze vai ir sākusies jauna globāla finanšu un ekonomikas krīze, un lai palīdzētu viņiem no jauna iekļauties darba tirgū.
                  
               
                     (2)
                  
                  
                     EGF nepārsniedz maksimālo gada apjomu 150 miljonu EUR apmērā (2011. gada cenās), kā noteikts Padomes Regulas (ES, Euratom) Nr. 1311/2013 12. pantā (3).
                  
               
                     (3)
                  
                  
                     2020. gada 13. maijā Spānija iesniedza pieteikumu EGF izmantošanai saistībā ar darba ņēmēju atlaišanu ekonomikas nozarēs, kas klasificētas saimniecisko darbību statistiskās klasifikācijas Eiropas Kopienā (NACE) 2. redakcijas 24. nodaļā (“Metālu ražošana”), 25. nodaļā (“Gatavo metālizstrādājumu ražošana, izņemot mašīnas un iekārtas”), 30. nodaļā (“Citu transporta līdzekļu ražošana”), 32. nodaļā (“Cita ražošana”), 33. nodaļā (“Iekārtu un ierīču remonts un uzstādīšana”) un 43. nodaļā (“Specializētie būvdarbi”) NUTS 2. līmeņa reģionā Galisijā (ES11), Spānijā. Pieteikumam tika pievienota papildu informācija saskaņā ar Regulas (ES) Nr. 1309/2013 8. panta 3. punktu. Šis pieteikums atbilst Regulas (ES) Nr. 1309/2013 13. pantā noteiktajām prasībām par EGF finansiālā ieguldījuma noteikšanu.
                  
               
                     (4)
                  
                  
                     Saskaņā ar Regulas (ES) Nr. 1309/2013 4. panta 2. punktu Spānijas pieteikumu uzskata par pieņemamu, jo tas ir kolektīvs pieteikums, kurā iesaistīti tikai tie MVU, kas atrodas Galisijas reģionā, kur MVU ir galvenais uzņēmējdarbības veids, un atlaišana nopietni ietekmē nodarbinātību un vietējo, reģionālo vai valsts ekonomiku.
                  
               
                     (5)
                  
                  
                     Tāpēc būtu jāizmanto EGF, lai sniegtu finansiālu ieguldījumu 2 054 400 EUR apmērā saistībā ar Spānijas iesniegto pieteikumu.
                  
               
                     (6)
                  
                  
                     Lai pēc iespējas saīsinātu laiku, kas vajadzīgs EGF izmantošanai, šis lēmums būtu jāpiemēro no tā pieņemšanas dienas,
                  
               IR PIEŅĒMUŠI ŠO LĒMUMU.
         
            1. pants
            Savienības 2020. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu 2 054 400 EUR saistību un maksājumu apropriācijās.
         
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
            To piemēro no 2020. gada 20. oktobra.
         
         
            Briselē, 2020. gada 20. oktobrī
            
               
                  Eiropas Parlamenta vārdā –
               
               
                  priekšsēdētājs
               
               D. M. SASSOLI
            
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  OV L 347, 20.12.2013., 855. lpp.
         
         
            (2)  OV C 373, 20.12.2013., 1. lpp.
         
         
            (3)  Padomes Regula (ES, Euratom) Nr. 1311/2013 (2013. gada 2. decembris), ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).